EkBass/fiwiki-20250220-pages-articles huggingface dataset:
Jamel Rhouma

Jamel Rhouma (, s. 12. helmikuuta 1983 Tunis) on tunisialainen jalkapalloilija, pelipaikaltaan puolustaja. Hän edustaa Tunisian pääsarjassa pelaavaa Stade Tunisienia. ==Ura== Rhouma aloitti ammattilaisuransa Club Africainissa, josta hän siirtyi vuonna 2007 Stade Gabésieniin. Yhden kauden jälkeen Rhouma siirtyi AS Kasserine, josta matka jatkui kesken kauden 2008-2009 Stade Tunisieniin. == Lähteet == * Transfermarkt * Kawarji Luokka:Tunisialaiset jalkapalloilijat Luokka:Vuonna 1983 syntyneet Luokka:Elävät henkilöt
Heiden

Heiden voi tarkoittaa seuraavia asioita: == Paikat == * Heiden, kunta Saksassa * Heiden, kunta Sveitsissä == Henkilöt == * Anton Heiden (s. 1960), alankomaalainen vesipalloilija * Bernhard Heiden (1910–2000), saksalais- yhdysvaltalainen säveltäjä * Beth Heiden (s. 1959), yhdysvaltalainen pikaluistelija ja pyöräilijä * Erhard Heiden (1901–1933), saksalainen kansallissosialisti ja SS:n kolmas komentaja * Eric Heiden (s. 1958), yhdysvaltalainen pikaluistelija * Fjodor Heiden (1821–1900), venäläinen jalkaväenkenraali ja Suomen kenraalikuvernööri * Ira Heiden (s. 1966), yhdysvaltalainen televisio- ja elokuvanäyttelijä * Konrad Heiden (1901–1966), saksalainen journalisti ja historioitsija * Lodewijk van Heiden (Heyden, 1772–1850), alankomaalaissyntyinen Venäjän laivaston amiraali * Siem Heiden (1905–1993), alankomaalainen pikaluistelija * Sona Heiden (s. 1979), intialainen elokuvanäyttelijä ja malli * Steve Heiden (s. 1976), yhdysvaltalainen jalkapalloilija == Muut == * Heiden, šintolaisen pyhäkön uhrihalli ==Katso myös== * Heyden Luokka:Luettelot henkilöistä sukunimen mukaan
PBASIC

PBASIC on mikrokontrolleriversio BASIC-ohjelmointikielestä. Sen kehitti Parallax, Inc. helpottamaan mikrokontrollerien ja sulautetun järjestelmän prosessorien ohjelmointia varten. Ohjelman valmistuttua se siirretään käyttöä varten EEPROM-muistiin. PBASICissa on käyttötarkoituksestaan johtuen vain vähän komentoja BASICin perussyntaksia lukuun ottamatta. Komentoja ovat esimerkiksi HIGH (pinnan virta päälle) ja LOW (virta pois). Luokka:BASIC
Madagaskarinsarvipöllö

Madagaskarinsarvipöllö (Asio madagascariensis)IUCN Redlist on keskikokoinen pöllö, joka on kotoperäinen Madagaskarin saarella. Toisinaan sen katsotaan kuuluvan samaan lajiin kuin sarvipöllö, Asio otus. Sen pituus on 40–50 cm, ja se on siten maan suurin pöllö. Naaraat ovat suurempia kuin koiraat. Sen yläpuoli, kruunu ja niska ovat ruskehtavan mustia, alapuolelta se on nahanvärinen mustin juovin. Sen naama on ruskea, nokka musta, silmät oranssit. Sen pitkät korvatöyhdöt ovat tummanruskea, ja niissä on vaaleanruskeita läiskiä, kuten päässä. Sen kutsuääni on yleensä haukkusarja, vaihdellen terävyydeltään ja voimakkuudeltaan, mutta toisinaan se päästää huhuilevampia ääniä, joita on kuvailtu esimerkiksi juluu. Yleensä sitä tavataan merenpinnan tasolta 1 600 metrin korkeuteen, mutta joskus jopa 1 800 metrin korkeuteenkin. Sen elinalueita ovat esiintymisalueensa kuivat ja kosteat alavat metsät. Useimpien pöllöjen tavoin madagaskarinsarvipöllö on yölintu ja nukkuu päivisin puiden lehvästössä. Se syö pääasiassa piennisäkkäitä, joko metsästä tai lähistön avoimilta alueilta. Sen pesinnästä ei ole juuri tietoa, mutta sen arvellaan munivan muiden eläinten rakentamiin risupesiin. ==Lähteet== ==Aiheesta muualla== * Luokka:Sarvipöllöt
Marouane Tej

Marouane Tej (, s. 28. huhtikuuta 1988 Tunis) on tunisialainen jalkapalloilija, pelipaikaltaan keskikenttäpelaaja ja laitahyökkääjä. Hän edustaa Tunisian pääsarjassa pelaavaa Stade Tunisienia. ==Ura== Tej aloitti ammattilaisuransa Stade Tunisienissa kaudella 2008–2009, jolloin hän pelasi kaksi ottelua. Toisella kaudellaan Tej nousi joukkueensa vakiopelaajaksi ja onnistui myös tekemään uransa avausmaalin ES Zarzista vastaan 13. syyskuuta 2009. == Lähteet == * Transfermarkt * Kawarji Luokka:Tunisialaiset jalkapalloilijat Luokka:Vuonna 1988 syntyneet Luokka:Elävät henkilöt
Laurent Meunier

Laurent Meunier (s. 16. tammikuuta 1979 Saint-Martin-d'Hères, Ranska) on ranskalainen jääkiekkoilija, pelipaikaltaan laitahyökkääjä. Hän pelasi uransa aikana Ranskan, Sveitsin, Ruotsin ja Saksan pääsarjoissa. Pisimpään hän edusti Saksan DEL-liigan Straubing Tigersiä, jossa pelasi viiden kauden ajan. Meunier pelasi myös useita kertoja Ranskan maajoukkuetta, jonka mukana oli 12 MM- turnauksessa ja yksissä olympialaisissa. ==Ura== Meunier aloitti uransa Brûleurs de Loups de Grenoble -seurassa Ranskan Ligue Magnusissa. Hän ei saanut kuitenkaan paikkaa joukkueessa ja siirtyi kolmeksi seuraavaksi kaudeksi hakemaan vastuuta Lions de Lyon -seurasta. Siellä hänet valittiin liigan vuoden nuoreksi pelaajaksi. Meunier siirtyi tämän jälkeen junioriliiga NCAA:han UMass-Lowell-seuraan, jossa hän pelasi kaksi kautta. Tämän jälkeen Meunier siirtyi vuodeksi Florida Everbladesiin. Meunier palasi tämän jälkeen Grenobleen, jossa hän kuului sarjan parhaisiin pelaajiin. Hänet valittiin kahdesti sarjan parhaaksi hyökkääjäksi ja tähdistökentälliseen. Meunier teki seuraavana vuonna sopimuksen sveitsiläisseura Servette Genèven kanssa. Hän pelasi hyvän kauden tehden tehot 10+14=24. Seuraava kausi meni osittain pilalle loukkaantumisten vuoksi. Tästä huolimatta hän teki 20 pelissä 18 pistettä. Kaudeksi 2008–2009 Meunier siirtyi Fribourg-Gottéroniin. Tämän jälkeen hän teki vuoden sopimuksen Elitserien-seura Timrå IK:n kanssa. Elokuussa 2010 Meunier siirtyi jälleen Servette Genèveen, josta hän jatkoi syyskuussa vain kaksi ottelua pelattuaan Sveitsin B-liigan La Chaux-de- Fondsiin. Hän pelasi B-liigassa seitsemän ottelua, kunnes siirtyi marraskuussa DEL:n Straubing Tigersiin. Meunier pelasi Straubing Tigersissa loppukauden 2010–2011 aikana 31 ottelua tehden 24 pistettä. Kaudella 2011–2012 hän teki 52 ottelussa 41 pistettä. Tämän jälkeen Meunier pelasi Straubingissa vielä kolme kautta, ja hän edusti joukkuetta kaikkiaan viidellä kaudella. 216 ottelussa hän teki 152 pistettä. Meunier siirtyi Saksasta takaisin Sveitsin kakkosarja HC La Chaux-de-Fondsiin, missä hän teki kahden kauden aikana 76 pistettä. Uransa kaksi viimeistä kautta Meunier erusti Sveitsin pääsarjan Fribourg- Gottéronia. Meunier kuului Ranskan jääkiekkomaajoukkueen vakionimiin. Hän edusti Ranskaa vuosien 1999, 2000, 2008, 2009, 2010, 2011, 2012, 2013, 2014, 2015, 2016 ja 2017 MM-turnauksissa sekä olympialaisissa 2002. Hän pelasi 1. divisioonan MM-kilpailuissa kuusi kertaa (2001, 2002, 2003, 2005, 2006 ja 2007). ==Lähteet== Luokka:Ranskalaiset jääkiekkoilijat Luokka:Vuonna 1979 syntyneet Luokka:Elävät henkilöt
Kazbek

Kazbek (, ) on Georgian kolmanneksi korkein ja Kaukasuksen seitsemänneksi korkein huippu, 5 034 metriä. Se sijaitsee Georgia ja Venäjän Pohjois-Ossetia- Alanian rajalla. Vuoren itäpuolelta kulkee pohjois-eteläsuuntainen tieyhteys (eurooppatie E117). Noin 12 kilometrin päässä kaakossa on Georgian Stepantsmindan kylä ().Travel Georgia Vuoren ympäristö Georgiassa on luonnonsuojelualuetta, joka koostuu alppiniityistä ja pyökkimetsistä. == Lähteet == ==Aiheesta muualla== *Mount Kazbek (britannica.com) * Neuvostoliiton aikainen topografiakartta 1:100 000 alueesta (Käytössä 1942 vuoden koordinaattijärjestelmä (huom), ja sen mukaan korkeus 5033,8 m (huippu sijaitsee lähellä kartan vasenta alanurkkaa) *Mountaineering (georgia.travel) *Kazbegi National Park (georgia.travel) Luokka:Georgian vuoret Luokka:Pohjois- Ossetia-Alanian_maantiede Luokka:Georgian ja Venäjän raja Luokka:Qazbegin piirikunta
Suramin vuorijono

Suramin vuorijono eli Likhin vuorijono on vuoristo Georgian keskiosassa. Se yhdistää toisiinsa maan pohjoisosan Suuren Kaukasuksen ja eteläisemmän Pienen Kaukasuksen. Se jakaa maan kahteen osaan. Vuorijonon länsipuolella Mustanmeren rannikolla avautuu hedelmällinen Kolkhiin alanko. Vuorijonon poikki kulkee Suramin sola, joka yhdistää maan itä- ja länsiosat. Sitä pitkin kulkee sekä maantie että rautatie. Vuorijonon etelärinteillä on Suramin kaupunki. == Lähteet == == Aiheesta muualla == Luokka:Georgian maantiede Luokka:Aasian vuoristot Luokka:Vedenjakajat
Vattulasisiipi

Vattulasisiipi (Pennisetia hylaeiformis) on lasisiipisiin kuuluva, melko yleinen pieni perhoslaji. == Koko ja ulkonäkö == Pienikokoinen, pistiäistä muistuttava perhonen, jonka tumman takaruumiin jaokkeiden takareunassa on vaaleankeltainen raita. Takaruumiin tyvessä on kaksi kapeaa raitaa, jotka saattavat kuitenkin olla vaikeasti erottuvia. Takaruumiin kärkiosassa on naaraalla kolme ja koiraalla neljä leveää ja hyvin erottuvaa raitaa. Etusiipi on kapea ja sen kolmesta erillisestä läpinäkyvästä ”ikkunasta” suurta osaa peittävät punaruskeat siipisuomut. Takasiivet ovat lähes kokonaan läpinäkyvät. Siipiväli 20-30 mm.http://www.nhm.uio.no/fagene/zoologi/insekter/norlep/sesiidae/hylaeiformis.htmlhttp://webh01.ua.ac.be/vve/Checklists/Lepidoptera/Sesiidae/Phylaeiformis.htm (MHNT) Pennisetia hylaeiformis - Les Orres (Hautes-Alpes) France - Male dorsal.jpg|♂ (MHNT) Pennisetia hylaeiformis - Les Orres (Hautes-Alpes) France - Male ventral.jpg|♂ △ == Levinneisyys ja lentoaika == Lajia tavataan koko Euroopassa ja Aasiassa aina Japaniin saakka. Suomessa vattulasisiipeä tavataan ainakin Pohjois-Pohjanmaan korkeudelle ja lentoaika on kesäkuun lopulta elokuun alkupuolelle.http://wibe.ath.cx/hyonteiset/index.php?option=com_content&view;=article&id;=18018 == Elinympäristö ja elintavat == Jokseenkin yleinen päiväaktiivinen perhonen, joka elää vadelmapensaikoissa. Toukat vahingoittavat vadelmien juuristoja ja varsien sisäosia, minkä vuoksi vadelmanviljelyn kannalta vattulasisiipi on tuhohyönteinen. Talvehtii toukkana. == Ravintokasvi == Toukat elävät vadelman (Rubus idaeus) juurten sisällä. == Aiheesta muualla == *Lepiforum.de == Lähteet == Luokka:Lasisiipismäiset
Teja

Teja (k. 552) oli ostrogoottien viimeinen kuningas Italiassa. Taginaen taistelun jälkeen ostrogootit valitsivat taistelussa kuolleen kuningas Totilan lähimmän miehen Tejan uudeksi kuninkaakseen. Hänen johdollaan gootit yrittivät asettua Campaniaan, mutta joutuivat taistelemaan ylivoimaista Bysantin armeijaa vastaan lähellä Vesuviusta.Kari 2001, s. 124 Ostrogootit kärsivät tappion Narseksen johtamille Bysantin joukoille Mons Lactariuksen taistelussa, ja Teja kaatui taistelussa. Goottien henkiinjääneiden sallittiin poistua Italiasta rauhassa.Castrén & Pietilä-Castrén 2000, s. 561 == Lähteet == *Paavo Castrén ja Leena Pietilä-Castrén: Antiikin käsikirja. Otava 2000. ISBN 951-1-12387-4. *Risto Kari: Historian ABC - Kaikkien aikojen valtiot. Osa 4. Kustannusosakeyhtiö Tammi 2001. ISBN 951-31-1096-6. ===Viitteet=== Luokka:Vuonna 552 kuolleet Luokka:Syntymävuosi tuntematon Luokka:Ostrogoottien kuninkaat
Tqvartšeli

Tqvartšeli (, , ) on kaupunki Abhasiassa. Se perustettiin vuonna 1942 hiilikaivoskaupungiksi. Vuonna 1989 asukkaita oli 21 000.Citypopulation Abhasian sota (1992–1993) runteli kaupunkia pahoin, ja sen jälkeen kaupungin väkiluvusta on ristiriitaisia tietoja. Kaupungin suuri hiilivoimala tuhoutui ilmeisesti korjauskelvottomaksi.Coal Eslewhere Industcads Nykyisten tietojen mukaan kaupunki on suureksi osaksi hylätty aavekaupunki. Kaupunki oli yksi Neuvostoliiton suurimmista hiilikaivoskaupungeista, jossa asui parhaimmillaan 60 000 ihmistä. Suuri osa väestöstä oli etnisiä georgialaisia. Georgian- Abhasian sodan aikana kaupunki oli saarrettuna. Saarron murruttua asukkaat pakenivat ja kaupunki jäi autioksi.https://telegra.ph/K-mayu-gruppa-Vagner- planiruet-dopolnitelno-nabrat-armejskij-korpus-30-tysyachnogo-sostava-03-23 == Lähteet == Luokka:Abhasian kaupungit
UBASIC

UBASIC on 1980-luvulla kehitetty japanilainen BASIC-tulkki matemaattiseen laskentaan. Sen vahvuuksia ovat esimerkiksi suuret kokonaisluvut (2600 merkkiä) ja lukuisat matemaattiset funktiot. UBASIC:issa on heti käytettävissä oleva ohjelmointiympäristö, sekä kattava ohje. Luokka:BASIC
Hopeanokkatangarat

Hopeanokkatangarat (Ramphocelus) on tangaroiden heimoon kuuluva varpuslintusuku. Hopeanokkatangaroiden sukuun kuuluu BirdLifen mukaan kahdeksan lajia. == Hopeanokkatangaroihin kuuluvia lajeja == * Brasiliantangara (Ramphocelus bresilius) * Hopeanokkatangara (Ramphocelus carbo) * Hualiagantangara (Ramphocelus melanogaster) * Karmiinitangara (Ramphocelus nigrogularis) * Punahuivitangara (Ramphocelus sanguinolentus) * Punaperätangara (Ramphocelus passerinii) * Tarhatangara (Ramphocelus dimidiatus) * Tuliperätangara (Ramphocelus flammigerus) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Ramphocelus Luokka:Tangarat
Yorick

Yorick on numeerinen ohjelmointikieli, jota käytetään esimerkiksi kaavioiden piirtoon. Se on syntaksistaan johtuen nopea, vaikka sitä käytetään ainoastaan tulkin kanssa. Sen syntaksi on tehokas ja tukee muun muassa N-ulotteisia taulukoita. Yorick julkaistiin vuonna 1996. ==Linkkejä== *Yorick Sourceforge.net:ssa Luokka:Ohjelmointikielet
Kuulareaktori

thumb|Reaktorin grafiittipäällysteinen polttoainekuula.|alt= Kuulareaktori on neljännen sukupolven ydinreaktori, jolla tuotetaan ydinreaktiolla sähköä ja lämpöä. Siinä käytetään polttoaineena uraania sisältäviä kuulia. Hyötynä on muun muassa, ettei reaktorin polttoaineesta pystytä helposti valmistamaan materiaalia ydinaseisiin. Ensimmäistä toimivaa reaktoria suunnitellaan Etelä- Afrikkaan. Yksi kokeellinen kuulareaktori oli AVR-reaktori (), se oli käytössä vuodesta 1966 vuoteen 1988.http://www.oecd- nea.org/tools/abstract/detail/nea-1739https://www.euronuclear.org/info/encyclopedia/avr.htm == Lähteet == Luokka:Ydinfysiikka Luokka:Ydinreaktorityypit
Bigwig

Bigwig on web-sovelluksien tekoon tarkoitettu ohjelmointikieli, joka toimii Apache-moduulina. Se on julkaistu vain Linux- ja Sun Solaris- käyttöjärjestelmille. Bigwig on kehitetty "BRICS"-nimisessä tutkimuskeskuksessa Århusin yliopistossa Tanskassa. == Aiheesta muualla == *Sivusto Luokka:Ohjelmointikielet
Harond Litim

Harond Litim (s. 9. kesäkuuta 1977) on ranskalais-algerialainen jääkiekkoilija. Hyökkääjänä pelaava Litim edustaa Ranskan kolmanneksi korkeimmalla sarjatasolla pelaavaa Evrya. ==Ura== Litim aloitti jääkiekkouransa vuonna 1994 Evryssä, jossa hän pelasi seitsemän kautta FFHG Division 2:ssa. Litim kävi pelaamassa myös hetkellisesti kaudella 1999-2000 Ranskan pääsarjassa Ligue Magnusissa yhden ottelun. SCA 2000 Evrystä hän siirtyi SO Chambéryn yhdeksi kaudeksi, josta matka jatkui FFHG Division 1 tason HC Cergy-Pontoiseen. Yhden kauden jälkeen Litim siirtyi vuonna 2003 HC Neuilly-sur-Marneen, jossa hän vietti kolme kautta. Litim siirtyi sittemmin Viry-Châtilloniin kolmeksi kaudeksi, jonka jälkeen hän siirtyi sarjatasoa alemmaksi pelavaan Francais Volantsiin. Litim vietti seurassa vain yhden kauden ja palasi kaudella 2010–2011 takaisin Evryyn. ===Maajoukkueura=== Litim on edustanut maajoukkuetasolla Algeriaa. Hän oli mukana vuoden 2008 Arab Cupissa, jossa hänet valittiin turnauksen parhaaksi pelaajaksi. ==Aiheesta muualla== * eurohockey.net * Eliteprospects.com Luokka:Algerialaiset jääkiekkoilijat Luokka:Ranskanalgerialaiset Luokka:Vuonna 1977 syntyneet Luokka:Elävät henkilöt
Reaktiivinen ohjelmointi

Reaktiivinen ohjelmointi (reaktiivinen ohjelmointiparadigma, , RP) on ohjelmointiparadigma, jossa muuttujien arvot päivittyvät automaattisesti. Reaktiiviseen ohjelmointiin käytetään reaktiivista ohjelmointikieltä tai reaktiivisen ohjelmoinnin mahdollistavaa kirjastoa. Reaktiivinen ohjelmointi soveltuu mm. tapahtumaohjattujen ja interaktiivisten sovellusten toteuttamiseenBainomugisha ym. 2013, 1. Useimmissa ohjelmointikielissä käskyn "a = b + c" jälkeen muuttujien b ja c arvo voi muuttua vaikuttamatta a:n arvoon. Reaktiivisessa ohjelmoinnissa a:n arvo päivittyy b:n tai c:n muuttuessa. Reaktiivisen ohjelmoinnin käyttökohteita ovat mm. taulukkolaskentaohjelmat ja verkkopalvelut. Monet verkkopalvelut ovat luonteeltaan asynkronisia ja tapahtumapohjaisia. Reaktiivinen ohjelmointi ratkaisee tällaisten palveluiden rakentamiseen liittyviä teknisiä ongelmia.ChydeniusCzaplicki & Chong 2013, 411 Reaktiivisia ohjelmointikieliä ovat mm. Haskelliin perustuvat Fran ja Yampa sekä JavaScriptin laajennos Flapjax.Bainomugisha ym. 2013, 2–4 Reaktiivisia ohjelmointikirjastoja ovat mm. Scala-kielelle kehitetty Scala.React sekä JavaScriptille kehitetty RxJS. Tunnettuja reaktiivista ohjelmointia käyttäviä verkkopalveluita ovat Netflix ja GitHub. Reaktiivinen ohjelmointi -käsitteellä saatetaan toisinaan ymmärtää muutakin kuin yllä kuvattua ohjelmointiparadigmaa. Sillä voidaan tarkoittaa sellaisen tietojärjestelmän kehittämistä, että järjestelmä on ominaisuuksiltaan reaktiivinen. Tässä tapauksessa reaktiivisuudella tarkoitetaan esimerkiksi järjestelmän kykyä toipua virhetilanteista sekä palvella käyttäjiä riippumatta kuormasta. Tällöin kyse on siis reaktiivisen sovelluksen ohjelmoinnista eikä siitä, että ohjelmointi on reaktiivista. == Lähteet == * * * ===Viitteet=== ==Aiheesta muualla== * Luokka:Ohjelmointiparadigmat
Aleksanterin pylväs

Aleksanterin pylväs (, myös Алекса́ндровский столп, Aleksandrovski stolp) on Aleksanteri I:n Napoleonista saaman voiton muistomerkki Pietarin Palatsiaukiolla Venäjällä. Muistomerkin on suunnitellut vuonna 1829 Iisakinkirkon rakennustyötä johtanut arkkitehti Auguste de Montferrand. Sen esikuvia ovat Trajanuksen pylväs Roomassa ja Napoleonille omistettu Vendôme- aukion pylväs Pariisissa. Pylvään muodostaa Pyterlahden kivilouhimossa vuosina 1830–1832 valmistettu punagraniittinen monoliitti, joka kuljetettiin kahden höyrylaivan vetämällä erityisaluksella Pietariin. Perustukseen upotettiin 1250 kuuden metrin pituista paalua. Omalla painollaan seisova pylväs nostettiin jalustalleen 30. elokuuta 1832 insinööri Agustín de Betancourtin suunnitteleman teline- ja köysijärjestelmän avulla. Tunti 45 minuuttia kestäneeseen pystytykseen osallistui kolme tuhatta henkeä. Muistomerkki avattiin 30. elokuuta 1834 järjestetyssä sotilasparaatissa. Pyöreäksi hiotun monoliitin korkeus on 25,5 metriä, läpimitta 3,66–3,19 metriä ja paino noin 600 tonnia. Pylvään päässä on käärmettä ristillä murskaava enkelipatsas, jolla on Aleksanteri I:n kasvot (kuvanveistäjä Boris Orlovski). Jalustaa koristavat allegoriset pronssireliefit (Giovanni Scotti, Pjotr Svintsov, Ivan Leppe). Kokonaisuudessaan muistomerkki on 47,5 metrin korkuinen. Leningradin piirityksen aikana sirpaleiden vaurioittama muistomerkki restauroitiin vuonna 1963. Vuonna 1977 sitä ympäröinyt asfalttipäällyste korvattiin kivetyksellä ja samalla pystytettiin neljä alkuperäisten kaltaista valaisinpylvästä. Vuosien 2002–2003 restaurointitöiden yhteydessä muistomerkki ympäröitiin pronssiaidalla. Aleksanterin pylväs muodostaa Palatsiaukion arkkitehtonisen keskipisteen. Yhdessä Pääesikunnan porttikaaren kanssa se antaa aukiolle erityisen juhlavan ilmeen. Ennen Aleksanterin puiston istuttamista pylväs näkyi kauas Iisakinkirkon luokse. ==Lähteet== ==Aiheesta muualla== * Aleksanterin pylväs Pietarin muistomerkit -hakemistossa Luokka:Muistopylväät Luokka:Pietarin muistomerkit
Flapjax

Flapjax on JavaScriptin päälle rakennettu web-sivujen ohjelmointikieli, jota voidaan käyttää ns. reagoivassa ohjelmoinnissa. Ohjelmia voidaan tehdä kahdella tavalla; joko kääntämällä Flapjax JavaScriptiksi, tai käyttämällä Flapjax-kirjastoa JavaScript-ohjelmassa, jolloin Flapjax ei varsinaisesti toimi ohjelmointikielenä. Flapjax=>JS -kääntäjä on kirjoitettu Haskellilla. == Aiheesta muualla == *Flapjax-kotisivu *Flapjax-kääntäjän lähdekoodi Luokka:Ohjelmointi
Sampsonin katedraali

Sampsonin katedraali () on barokkityyliä edustava kirkkorakennustaiteen muistomerkki Pietarissa Venäjällä. Paikalla oli ensin puinen kirkko, joka oli rakennettu Pietari I:n määräyksestä Pultavan taistelussa pyhittäjä Sampsonin päivänä saadun voiton kunniaksi. Vuosina 1728–1740 se korvattiin venäläisen rakentajaryhmän pystyttämällä kivikirkolla. Rakennuksen erikoisuuksiin kuuluvat sivujen avoimet kaarikäytävät ja venäläistyyliseen telttakattoon päättyvä klassistishenkinen kellotorni. Viiden sipulitornin muodostama kupoli on vuodelta 1761. Kirkon sisällä on puuleikkauksin koristeltu ikonostaasi. Nykyään Sampsonin katedraalissa toimii Iisakinkirkon museon haaraosasto. Vuonna 2003 sen eteen pystytettiin kuvanveistäjä Mark Antokolskin tekemän Pietari I:n patsaan kopio. Kirkon yhteydessä toimi vuoteen 1772 saakka ortodoksinen ja luterilainen hautausmaa, jonne on haudattu mm. arkkitehdit Domenico Trezzini ja Jean-Baptiste Le Blond. Kirkkoaidan sisäpuolelle on haudattu Ernst Johann von Bironin vastaisen salaliiton takia teloitetut Artemi Volynski, Andrei Hruštšov ja Pjotr Jeropkin. Sampsonin katedraalin osoite on Bolšoi Sampsonijevski prospekt 41. Lähin metroasema on Vyborgskaja. ==Lähteet== ==Aiheesta muualla== * Sampsonin katedraali Pietarin pyhäköt -hakemistossa Luokka:Pietarin kirkot Luokka:Barokin arkkitehtuuri
Aleksandre I

Aleksandre I (ალექსანდრე I დიდი) (1386–1445) oli yhdistyneen Georgian viimeinen kuningas. Hän hallitsi vuosina 1412–1442. Hän yritti palauttaa maataan jaloilleen Timur Lenkin hyökkäysten jälkeen, mutta ei saanut sitä elvytettyä entiseen loistoonsa. Vuonna 1442 Aleksandre luopui vallasta ja vetäytyi luostariin. Hän jakoi valtakuntansa kolmen poikansa kesken, ja antoi osille nimet Imereti, Kakheti ja Kartli. Imeretia säilyi itsenäisenä 1800-luvulle asti, kaksi muuta osaa yhdistyivät pian taas Georgiaksi. == Lähteet == Luokka:Georgian kuninkaat Luokka:Bagrationien dynastia Luokka:Vuonna 1386 syntyneet Luokka:Vuonna 1445 kuolleet
Artemi Volynski

Artemi Petrovitš Volynski (, 1689 – 8. heinäkuuta (J: 27. kesäkuuta) 1740 Pietari) oli venäläinen valtiomies. Artemi Volynski kuului vanhaan aatelissukuun. Vuosina 1719–1724 hän toimi Astrahanin kuvernöörinä osallistuen Persian sotaretken valmisteluun. Vuosina 1725–1730 hän oli Kazanin kuvernöörinä. Vuodesta 1738 hän työskenteli keisarinna Anna Ivanovnan ministerinä. 1730-luvulla Volynskin ympärille muodostui etupäässä köyhtyneistä aatelisista koostunut ns. ”Volynskin kerho”, joka pyrki lisäämään aateliston poliittista merkitystä ja rajoittamaan ulkomaalaisten vaikutusvaltaa. Ernst Johann von Bironin ja Andrei Ostermanin juonittelu johti vuonna 1740 Volynskin ja tämän kumppanien Andrei Hruštšovin ja Pjotr Jeropkinin pidätykseen ja teloitukseen valtionpetoksesta syytettyinä. Heidät on haudattu Pietariin Sampsonin katedraalin viereen. ==Lähteet== Luokka:Venäläiset aateliset Luokka:Vuonna 1689 syntyneet Luokka:Vuonna 1740 kuolleet
Time Machine (ohjelmisto)

Time Machine on Applen kehittämä varmuuskopiointiohjelmisto macOS:lle. Sen avulla käyttäjä voi halutessaan palauttaa koko järjestelmän ajassa taaksepäin, tai yksittäisiä tiedostoja. Se on myös yhteensopiva joidenkin ohjelmien, kuten iWorkin ja iLifen kanssa, ja pystyy käsittelemään niiden tiedostoja. Time Machine kopioi aluksi koko kovalevyn varmuuskopiohakemistoon, minkä jälkeen ajoittain kopioi sinne viimeisimmän ajankohdan jälkeen muokatut tiedostot. Ohjelmistoa voi kieltää kopioimasta tiettyjä haluttuja tiedostoja ja hakemistoja. Luokka:MacOS
Bonjour

Bonjour on Applen ohjelmisto tulostimien ja muiden laitteiden sekä tiedostojen jakamista tietokoneiden välillä varten. Ohjelma tulee valmiina macOS- käyttöjärjestelmän, sekä iPhonelle, iPod touchille ja iPadille iOSin, mukana. Bonjour voidaan asentaa erikseen Microsoft Windows -käyttöjärjestelmälle. Bonjour voi tulla joidenkin ohjelmien mukana, kuten iTunesin. Luokka:Applen ohjelmistot Luokka:Mac OS -ohjelmat
Tikkurilan ortodoksinen kirkko

Tikkurilan ortodoksinen kirkko, tai seurakuntalaisten kesken Tikkurilan kirkko, viralliselta nimeltään Kristuksen taivaaseen astumisen kirkko on Vantaan Tikkurilan suuralueen Viertolan kaupungiosassa sijaitseva, vuonna 1997 käyttöön otettu ortodoksinen kirkko. Rakennus toimii ortodoksisen kirkon Helsingin hiippakunnan, Helsingin ortodoksisen seurakunnan Vantaan alueen pyhäkkönä. == Toimintakeskuksen aika 1986–1997 == Helsingin ortodoksinen seurakunta oli vuonna 1986 hankkinut Vantaan Tikkurilasta 240 m²:n omakotitalon. Talon käyttötarkoitus muutettiin, ja rakennus remontoitiin kristilliseksi toimintakeskukseksi kappeleineen (kappeli pyhän Arseni Konevitsalaisen muistolle).. Toimintakeskus oli käytössä kymmenisen vuotta Tikkurilan ortodoksisen kirkon käyttöönottoon saakka. == Uusi kirkko 1997 == Vuonna 1990 seurakunta osti kirkkotontin Tikkurilan Valkoisenlähteentien ja Talvikkitien risteyksen vierestä. Kirkon suunnittelemiseksi järjestettiin arkkitehtikilpailu. Kaivatunlaisia suunnitelmia ei kuitenkaan löytynyt, joten uusi kirkko päätettiin toteuttaa alun perin Tapiolan ortodoksiselle kirkolle tehtyjen, rakennusarkkitehti Arvo Sorsan piirustusten pohjalta. Helsingin hiippakunnan piispa, metropoliitta Leo vihki uuden ortodoksisen kirkkorakennuksen 7.9.1997 Kristuksen taivaaseen astumisen muistolle. Aiempi toimintakeskus kappeleineen myytiin. Uuden kirkon rakennustyöt valmistuivat lopullisesti kesäkuussa 1998. Tikkurilan ortodoksisen kirkon ikonostaasin ja seinien koristemaalaukset ovat Juri Mitroshinin ja ikosnostaasin puuveistokset Grigory Likhterin tekemiä. Vuonna 2001 kirkkoon saatiin myös Alexander Wikströmin lasimaalauksia. == Lähteet == == Aiheesta muualla == *Kirkkosalin 3D-panoraamanäkymiä, (ortodoksi.net) Luokka:Vantaan kirkkorakennukset Luokka:Suomen ortodoksiset kirkkorakennukset Luokka:Helsingin ortodoksinen seurakunta Luokka:Suomen kivikirkot Luokka:Viertola
Elävälehti

Elävälehti () oli Neuvostoliitossa 1920-luvulla syntynyt agitaatiomuoto, joka tuli suosituksi varsinkin harrastajaryhmien esiintymisissä. Se sai alkunsa Venäjän kansalaissodan aikana järjestetyistä ääneenlukutilaisuuksista. Sanomalehti- tai muuhun ajankohtaiseen aineistoon perustuvat teatralisoidut esitykset sisälsivät monologeja, joukkolausuntaa, lauluja, pakinoita ym. Vuonna 1923 Moskovassa perustettiin ensimmäinen ammattimainen elävälehti Sinjaja bluza (”Sinipusero”), joka toimi 1930-luvun alkuun saakka. Eri puolille maata syntyneet sinipuseroryhmät kiersivät esiintymässä punanurkissa, kerhotaloissa ja tehtaissa. Niiden toiminta vaikutti uusien teatteri- ja konserttimuotojen kehitykseen. Eräät sinipuseroryhmät tekivät myös ulkomaankiertueita. ==Suomeksi julkaistuja eläviälehtiä== * J. Schultz: Kymmenen vuotta: elävälehti työläisklubeille. Leningrad: Kirja, 1927. * Anja Vasama: Imperialistit ja neuvostovalta: elävälehti. Leningrad: Kirja, 1929. * Ragnar Rusko: Punainen nousu: elävälehti kevätkylvökamppailua varten. Leningrad: Kirja, 1931. * J. Schultz: Punainen kylvö: elävälehti. Leningrad: Kirja, 1931. * Eemeli Lehtokivi: Tappion kautta voittoon: elävälehti Suomen vallankumouksen XV-vuotisjuhlaa varten: silmänräpäys kuvia Suomen työtätekevien taistelusta Venäjän helmikuun vallankumouksen päiviltä nykyhetkeen saakka. Leningrad: Kirja, 1933. ==Lähteet== Luokka:Neuvostoliiton kulttuuri Luokka:Teatterin alalajit
Sisälacrosse

Sisälacrosse eli box lacrosse on erityisesti Pohjois-Amerikassa suositun lacrosse-pelin sisällä pelattava versio. Ottelussa kaksi kuuden pelaajan joukkuetta pelaa vastakkain usein jääkiekkokaukaloon rakennetulla kentällä. Pelin tarkoituksena on saada kumista valmistettu pallo pitkillä haaveilla syötöin ja kuljetuksin vastustajan maaliin. Sisälacrosse on erityisen suosittua Kanadassa ja Tšekissä. == Säännöt == === Pelaajat, tarvikkeet ja tuomarit === Joukkue koostuu maalivahdista ja viidestä kenttäpelaajasta eli "juoksijasta". Juoksija on kuka tahansa muu pelaaja kuin maalivahti. Eli juoksija voi olla puolustaja tai hyökkääjä. Maalivahdin voi korvata yhdellä juoksijalla. Pelaajan haavin tulee olla 1–1,2 metriä pitkä. Junioripeleissä käytetään lyhyempiä mailoja. Pelaajan tulee käyttää suojavarusteita, kuten kasvonsuojuksella varustettua kypärää, käsineitä ja käsi- ja olkatoppauksia. Tyypillisessä pelissä on yhdestä kolmeen tuomaria. Useimmissa peleissä on kaksi tuomaria, joista toinen on päätuomari. National Lacrosse Leaguen otteluissa on kolme tuomaria. === Pelikenttä ja -aika === thumb|300px|Sisälacrossekenttä. Sisälacrossea pelataan useimmiten jääkiekkokaukalossa. Pelikenttä voidaan rakentaa jään päälle tai jää voidaan sulattaa pois. Yleensä kenttä on 55–61 metriä pitkä ja 24–27 metriä leveä. Maalit ovat perinteisesti olleet 1,2 metriä korkeita ja yhtä leveitä eli ne ovat pienempiä kuin ulkona pelattavassa lacrossessa. Amerikkasten sääntöjen mukaan pelattavissa peleissä pelataan kolme 20 minuutin erää. National Lacrosse Leaguen peleissä taas pelataan neljä 15 minuutin erää. Pelin ollessa tasan varsinaisen peliajan jälkeen pelataan jatkoaika. === Pelin jatkaminen ja vaihdot === Jokaisen erän alussa ja maalin synnyttyä peliä aloitetaan uudelleen aloituksella. Jos pallo lentää pelialueen ulkopuolelle, joukkue jonka pelaajasta pallo ei mennyt yli jatkaa. Pelin aikana joukkueet saavat tehdä vaihtoja vapaasti. Vaihdon tulee tapahtua merkityllä alueella vaihtoaition kohdalla. === Rangaistukset === Saatuaan rangaistuksen pelaaja siirtyy rangaistusaitioon. Pienestä rikkeestä tuomitaan kahden minuutin jäähy. Näitä rikkeitä ovat mm. kampitus, sääntöjen vastaiset varusteet, liikaa pelaajia kentällä ja kiinni pitäminen. Pelaaja pääsee takaisin peliin ennen kahden minuutin täyttymistö, jos vastustaja tekee maalin ylivoimansa aikana. Pelissä voidaan tuomita myös viiden tai kymmenen minuutin jäähy. === Tappelut === Kuten useimmissa muissakin joukkuelajeissa, myös sisälacrossessa tappelut ovat sääntöjen vastaisia. Tappelusta seuraa viiden minuutin jäähy mikäli tappelun osapuolet eivät suostu lopettamaan tappelua. == Naiset == Sisälacrossea on pidetty usein miesten pelinä. Sisälacrossea pelanneet naiset ovat useimmiten pelanneet myös normaalia lacrossea. Kanadassa on tehty sarjoja naispuolisille pelaajille. Kaudella 2003 Ginny Capicchioni pelasi National Lacrosse Leaguessa. Hän on ainoa nainen, joka on esiintynyt NLL:ssä. == Aiheesta muualla == * Sisälacrosse Lacrosse-information.com -sivustolla * Sisälacrossen säännöt Luokka:Haavipallo
Herukkalasisiipi

Herukkalasisiipi (Synanthedon tipuliformis) on lasisiipisiin kuuluva, pieni perhonen. Sen toukat vioittavat herukkapensaita. == Koko ja ulkonäkö == Herukkalasisiipi on pienikokoinen, enemmän pistiäistä tai sääskeä kuin perhosta muistuttava hyönteinen. Sen ruumis on väritykseltään sinertävän musta, ja takaruumiin poikki kulkee naaraalla kolme ja koiraalla neljä kapeaa, keltaista juovaa. Lisäksi keskiruumiin selkäpuolella on kaksi pitkittäissuuntaista keltaista viirua, ja jalat ovat osittain keltaiset. Tuntosarvet ovat kokomustat ja takaruumiin kärjessä on tuuhea, musta tupsu. Etusiivet ovat suurelta osin läpinäkyvät, mutta niiden kärjessä, siipisuonien välissä, on kellanruskeaa väriä ja siiven poikki kulkee musta raita. Takasiivet ovat läpinäkyvät. Siipiväli on 17-20 mm.http://www.nhm.uio.no/fagene/zoologi/insekter/norlep/sesiidae/tipuliformis.htmlhttp://ukmoths.org.uk/show.php?bf=373http://www.inra.fr/hyppz/RAVAGEUR/6syntip.htmhttp://www2.nrm.se/en/svenska_fjarilar/s/synanthedon_tipuliformis.html == Levinneisyys ja lentoaika == Suomessa lajia tavataan ainakin Pohjois- Pohjanmaalle saakka. Lentoaika on kesäkuun puolivälistä heinäkuulle.http://wibe.ath.cx/Lepidoptera/Sesiidae/Synanthedon/tipuliformis/Synanthedon%20tipuliformis.htm == Elinympäristö ja elintavat == Herukkalasisiipi on pieni perhonen, joka lentää aurinkoisina päivinä. Aikuiset perhoset munivat herukkapensaiden edellisvuotisiin oksiin ja toukka kaivautuu oksan sisälle. Laji talvehtii toukkana. == Ravintokasvi == Toukat elävät herukoiden (Ribes spp.) oksien ja varsien sisällä. == Lähteet == == Aiheesta muualla == *Biotus: Herukkalasisiiven (Synanthedon tipuliformis) feromonipyynti (pdf) *Pherobase: Semiochemicals of Synanthedon tipuliformis, the Currant clearwing moth Luokka:Lasisiipismäiset
Yassine Fahas

Yassine Fahas (s. 19. huhtikuuta 1987) on ranskalais-algerialainen jääkiekkoilija, pelipaikaltaan oikea laitahyökkääjä. Hän edustaa Ranskan Ligue Magnusissa pelaavaa Ducs de Dijonia. ==Ura== Fahas aloitti pääsarjauransa kaudella 2005-2006 Ducs de Dijonissa, jossa hän on toistaiseksi pelannut koko uransa. ===Maajoukkueura=== Fahas on edustanut maajoukkuetasolla Algeriaa. ==Saavutukset== *Ranskan cup: 2006 ==Aiheesta muualla== * eurohockey.net * hockeydb.com Luokka:Ranskalaiset jääkiekkoilijat Luokka:Algerialaiset jääkiekkoilijat Luokka:Ranskanalgerialaiset Luokka:Vuonna 1987 syntyneet Luokka:Elävät henkilöt
Supreme Headquarters Allied Powers Europe

Supreme Headquarters Allied Powers Europe (SHAPE) on Nato-joukkojen Euroopan- komentokeskus. Se sijaitsee Casteaussa Belgiassa. Vuodesta 1951 SHAPE oli Euroopan operatiivisten joukkojen päämaja (Allied Command Europe, ACE), mutta vuodesta 2003 SHAPE on Allied Command Operationsin (ACO) päämaja ohjaamalla kaikkia liittoutuneiden toimintaa maailmanlaajuisesti. SHAPE on säilyttänyt Eurooppaan viittaavan nimensä oikeudellisista syistä, vaikka maantieteellisesti sen toimintaa laajennettiin vuonna 2003. Tuolloin Naton komento Lissabonissa ja historiallisesti osa Atlantin herruutta siirrettiin ACO:lle. ACO:n komentava upseeri on myös säilyttänyt tittelinsä ”Supreme Allied Commander Europe” (SACEUR), ja on aina Yhdysvaltojen neljän tähden kenraali tai upseeri, joka toimii myös Yhdysvaltain Euroopan-komentajana. SHAPE:n päämaja sijaitsi aikaisemmin Ranskassa, mutta maan presidentti Charles de Gaulle ei pitänyt Yhdysvaltojen liiallisesta sekaantumisesta Euroopan politiikkaan ja karkotti vuonna 1967 Naton koko organisaation Ranskan maaperältä, jonka takia Naton Euroopan-päämaja oli siirrettävä Belgiaan. Uusi päämaja rakennettiin Brysseliin, Monsiin ja Casteauhon, missä ne sijaitsevat yhä. == Lähteet == * Ganser, Daniele: Naton salaiset armeijat. Like, 2009. === Viitteet === == Aiheesta muualla == Luokka:Nato
Noe Žordania

Noe Žordania (1868–1953) oli georgialainen lehtimies ja poliitikko. Hän kuului menševikkeihin, ja osallistui tärkeässä osassa sosialistiseen liikehdintään tsaarin Venäjällä. Hän johti vallankumouksen jälkeen Georgian hallitusta vuosina 1918–1921, kunnes bolševikkien hallitsema Venäjä pakotti hänet maanpakoon Ranskaan. Siellä hän johti Georgian pakolaishallitusta kuolemaansa asti.Memorial board to Noe Zhordania unveiled Rustavi Broadcasting Company == Lähteet == == Aiheesta muualla == Luokka:Georgialaiset poliitikot Luokka:Menševikit Luokka:Vuonna 1868 syntyneet Luokka:Vuonna 1953 kuolleet
Ilmailualan Unioni

Ilmailualan Unioni (IAU) on suomalainen ilmailualalla työskentelevien ammattiliitto. Keskusjärjestö SAK:hon ja Kuljetusalan Ammattiliittojen Federationiin (KAF) kuuluvalla liitolla oli vuoden 2023 alussa noin 2 960 jäsentä. IAU:n jäsenet työskentelevät teknisissä ja palvelutehtävissä kuten lentokoneiden huoltotöissä ja asiakaspalvelu-, kuormaus- sekä ruuanvalmistustöissä. IAU:n jäsenten suurin työnantaja on Finnair. IAU perustettiin 6. syyskuuta 1969, kun vanhaan SAK:hon kuulunut Suomen Ilmakuljetus-Unioni (perustettu 1957) ja SAJ:hin kuulunut Ilmakuljetusalan Ammattiliitto (perustettu 1962) yhdistyivät keskusjärjestöjen tavoin. Lentotekniset -yhdistys liittyi IAU:hun Teknisten ja erikoisammattien liitosta 1975. Ilmavoimille työskentelevät siirtyivät IAU:sta Sotilasammattiliittoon vuonna 2006. IAU on Kansainvälisen kuljetustyöntekijöiden liiton (ITF), Euroopan kuljetustyöntekijöiden liiton (ETF) ja Pohjoismaisen kuljetustyöntekijöiden liiton (NTF) jäsen. IAU julkaisee jäsenlehteä Unioni (ISSN 1795-2840) kuudesti vuodessa. == Puheenjohtajat == * Voitto Vuorenmaa 1969–1971 * Weikko Henriksson 1971–1974 * Raimo Nurmi 1974–1977 * Hemmo Hänninen 1977–1985 * Klaus Järvelä 1985–1993 * Rainer Hakala 1993–2007 * Juhani Haapasaari 2007– == Lähteet == ==Aiheesta muualla== * Ilmailualan Unioni Luokka:SAK:n jäsenjärjestöt Luokka:Suomen ilmailu
JOVIAL

JOVIAL on korkea-asteinen ALGOLin kaltainen ohjelmointikieli, joka on erikoistunut sulautettujen järjestelmien ohjelmointiin. Kieli on kehitetty avioniikan ja muiden reaaliaikajärjestelmien ohjelmointiin. Kielen on kehittänyt Jules Schwartz vuonna 1959. Kieli on ollut laajalti käytössä sotilasjärjestelmien kehityksessä. == Esimerkki == Esimerkkiohjelma: PROC FACTORIAL(ARG) U; BEGIN ITEM ARG U; ITEM TEMP U; TEMP = 1; FOR I:2 BY 1 WHILE I<=ARG; TEMP = TEMP*I; FACTORIAL = TEMP; END Esimerkkifunktio saa yhden argumentin `ARG` (tyyppiä U) ja palauttaa paluuarvon samassa tyypissä. == Lähteet == == Aiheesta muualla == * Computer Programming Manual For The Jovial (J73) Language * The development of JOVIAL * A brief description of JOVIAL Luokka:Ohjelmointikielet
Daallo Airlines

Daallo Airlines on djiboutilainen lentoyhtiö. Yhtiö perustettiin vuonna 1991 ja sen pääkonttorit sijaitsevat Dubaissa ja Hargeisassa. Yhtiö perustettiin Venäjällä. Daallo Airlines lentää Arabiemiirikuntiin, Djiboutiin, Saudi- Arabiaan ja Somaliaan. == Laivasto == Heinäkuussa 2015: * 1 Airbus A321-100 == Lähteet == == Aiheesta muualla == Luokka:Djiboutilaiset lentoyhtiöt
Bolt Garden

Bolt Garden on Turussa Länsikeskuksessa sijaitseva salibandyhalli. Salibandyseura FBC Turku käyttää Sport Gardenia kotihallinaan ja vastaa toiminnan pyörittämisestä. Kentän koko hallissa on 39 × 19 metriä ja se on päällystetty Polyflor-matolla. Hallista löytyy lisäksi myös kahvio, punttisali, neuvottelutilat sekä neljä pukuhuonetta.http://www.fbcturku.net/89 == Lähteet == Luokka:Turun urheiluhallit Luokka:Suomen salibandy
Rehti-areena

Rehti-areena on Forssassa sijaitseva urheiluhalli. Salibandyseura Forssan Suupparit käyttää Rehti-areenaa kotihallinaan. Rehti-areena sijaitsee Forssassa Turuntien ja Saarimäenkadun risteyksessä.http://www.sivukoti.com/fosu/kuvat/kartta.gif == Lähteet == Luokka:Forssan urheilu Luokka:Forssan rakennukset ja rakennelmat Luokka:Suomen urheiluhallit
Ihmisruumiista tehty saippua

Ihmisruumiista tehty saippua on tuote, jota saksalaisten on väitetty valmistaneen useissa historian vaiheissa, etenkin juutalaisista keskitysleireillä. Väitteen todenperäisyydestä ei ole pitäviä todisteita. Väitteitä levitettiin jo ensimmäisen maailmansodan aikana. Toisen maailmansodan aikana tutkittiin ihmisruumin osien hyötykäyttöä, esimerkiksi hiusten käyttöä eristeenä, ja siinä yhteydessä saatettiin kokeilla myös saippuan valmistusta. Heinrich Himmler antoi luvan hiusten käyttöön teollisessa mittakaavassa,Concentration Camp Dachau 1933-1945, ISBN 3-87490-528-4, p. 137; Plate 282 with translation. mutta piti ihmisrasvan käyttöä saippuassa liian vastenmielisenä. Kuitenkin ilmeisesti juuri siksi huhu eli sitkeänä. Todisteena saippuantuotannosta pidettiin saksalaisten saippuassa esiintynyttä leimaa RJF, jonka tulkittiin tarkoittavan ”puhdasta juutalaisten rasvaa” (). Itse asiassa leimassa luki RIF, (). Tutkituista saippuatangoista ei ole löytynyt ihmisen DNA:ta. == Lähteet == Luokka:Holokausti Luokka:Propaganda pl:Rudolf Spanner#Okres powojenny
Jääkiekon 1. divisioonan maailmanmestaruuskilpailut 2010

Ajankohta 17. huhtikuuta - 25. huhtikuuta Isäntämaat Alankomaat ja Slovenia Joukkueet 12 Nousivat A-Sarjaan Putosivat 2-Divisioonaan Jääkiekon 1. divisioonan maailmanmestaruuskilpailut 2010 pelattiin Alankomaissa (lohko A) ja Sloveniassa (lohko B). Itävalta ja Slovenia nousevat A-sarjaan vuodeksi 2011. Serbia ja Kroatia putoavat 2.divisioonaan vuodeksi 2011. ==Lohko A== Joukkue O V Vx Hx H Maalit Pts AUT UKR JPN NED LTU SRB 5 5 0 0 0 28-5 15 2-1 3-1 4-1 6-2 13-0 align=left 5 4 0 0 1 39-12 12 2-1 9-2 12-5 15-2 align=left 5 3 0 0 2 17-7 9 3-1 7-1 5-0 align=left 5 1 1 0 3 11-19 5 4-1 3-2 ja align=left 5 1 0 0 4 19-33 3 10-4 align=left 5 0 0 1 4 8-46 1 ==Lohko B== Joukkue O V Vx Hx H Maalit Pts SLO HUN POL GBR KOR CRO 5 4 1 0 0 29-10 14 4-1 3-2 4-3 ja 8-3 10-1 align=left 5 4 0 0 1 21-6 12 6-0 2-0 4-2 8-0 align=left 5 3 0 0 2 15-12 9 2-1 5-2 6-0 Iso-Britannia 5 2 0 1 2 10-10 7 2-1 4-1 align=left 5 1 0 0 4 13-21 3 5-2 align=left 5 0 0 0 5 4-33 0 ==Sijoitukset MM-kilpailussa== Sija Joukkue 17\. 18\. 19\. 20\. 21\. 22\. 23\. 24\. 25\. 26\. 27\. 28\. IIHF:n rankingpisteet määräytyvät sijoitusten perusteella. ==Lähteet== * http://www.iihf.com/channels0910/wm-ia/statistics.html * http://www.iihf.com/channels0910/wm-ib/statistics.html Luokka:Jääkiekon 1. divisioonan maailmanmestaruuskilpailut Luokka:Vuoden 2010 jääkiekko
Superliiga (täsmennyssivu)

Superliiga voi tarkoittaa seuraavia asioita: *Brasilian lentopallon Superliiga, Brasilian lentopallon pääsarja *Espanjan superliiga, Espanjan jääkiekon pääsarja *Euroopan Superliiga, Euroopan jalkapallon mahdollinen kilpasarja *Kazakstanin Superliiga, Kazakstanin jalkapallon pääsarja *Kiinan Superliiga, Kiinan jalkapallon pääsarja *Kosovon superliiga, Kosovon jalkapallon pääsarja *Kreikan Superliiga, Kreikan jalkapallon pääsarja *Portugalin Superliiga, Portugalin jalkapallon pääsarja *Ruotsin Superliiga, Ruotsin salibandyn pääsarja *Serbian superliiga, Serbian jalkapallon pääsarja *Sveitsin Superliiga, Sveitsin jalkapallon pääsarja *Tanskan Superliiga, Tanskan jalkapallon pääsarja *Turkin jääkiekon superliiga, Turkin jääkiekon pääsarja *Turkin Superliiga, Turkin jalkapallon pääsarja *Venäjän jääkiekon superliiga, entinen Venäjän jääkiekon pääsarja * Venäjän jääpallon superliiga, Venäjän jääpallon pääsarja *Venäjän koripallon superliiga, Venäjän koripallon pääsarja * Venäjän lentopallon Superliiga, Venäjän lentopallon pääsarja *Yleisurheilun Euroopan joukkuemestaruuskilpailut, joissa korkein sarja on nimeltään superliiga
Paul Newton

Paul Newton (s. 21. helmikuuta 1948) on brittiläinen basisti, joka toimi Uriah Heepin alkuperäisenä basistina vuosina 1969–1971. Hän soitti yhtyeen kolmella ensimmäisellä albumilla: Very 'eavy... very 'umble (1970), Salisbury (1971) ja Look at Yourself (1971). Newton soitti myös The Hensley Lawton Bandin albumilla The Return vuonna 2001. == Ura == Newton toimi Uriah Heepin lisäksi myös sitä edeltäneissä Spice- ja The Gods -yhtyeissä. Tuolloin hänen isänsä toimi yhtyeen managerina. Myöhemmin Gerry Bron tuli yhtyeeseen manageriksi, mikä aiheutti ongelmia yhtyeelle. Newton erotettiin Uriah Heepistä marraskuussa 1971, minkä jälkeen hän vetäytyi ammattimuusikon uralta opiskelemaan ja jätti soittamisen vain harrastukseksi. Hänellä oli kuitenkin 1990-luvulla yhtye Keith Bakerin kanssa. == Lähteet == == Kirjallisuutta == * Jørgen Angel: The Photobook – Uriah Heep Golden Years – 1974–76 photographed by Jørgen Angel (Krispin & Eickhoff, 1999) ISBN 3-00-004329-2 * Dave Ling: Wizards and Demons (Classic Rock Productions, 2003) ISBN 0-9543743-0-4 * Järvinen, Mika: Easy Livin’: Ken Hensleyn vuodet 1970–1980. Johnny Kniga, 2013. ISBN 978-951-0-39014-6 Luokka:Englantilaiset basistit Luokka:Vuonna 1945 syntyneet Luokka:Elävät henkilöt Luokka:Uriah Heepin jäsenet
Jakobsbergin urheiluhalli

Jakobsbergin urheiluhalli () on Ruotsin Järfällassa sijaitseva urheilurakennus. Urheiluhalli toimii Superliigaseura Järfälla IBKn kotihallina. Urheiluhalliin kuuluu kolme hallia: A-, B- ja C-hallit. A-hallin katsojakapasiteetti on 1100 katsojaa. Luokka:Ruotsin urheiluhallit Luokka:Järfällan kunta
Gaspar Noé

Gaspar Noé (s. 27. joulukuuta 1963 Buenos Aires) on argentiinalainen, pääasiassa Ranskassa vaikuttava elokuvaohjaaja, jonka rankan väkivaltaiset ja tinkimättömät elokuvat ovat tehneet hänestä eräänlaisen kulttihahmon. Monien muiden tavoin Suomen Kuvalehden elokuvakriitikko Kalle Kinnunen pitää Noéta yhtenä nykyelokuvan rohkeimmista kokeilijoista Aleksandr Sokurovin ja Lars von Trierin rinnalla. Noé on ohjannut seitsemän kokopitkää elokuvaa: Yksin kaikkia vastaan (1998), Irreversible – syntiset (2002), Enter the Void (2009), Love (2015), Climax (2018), Lux Æterna (2019) ja Vortex (2021). == Yksityiselämä == Noé on naimisissa elokuvantekijä Lucile Hadžihalilovićin kanssa. Siitä huolimatta, että Noé vaikuttaa pääasiassa Ranskassa, hän ei kuitenkaan omista maan kansalaisuutta. Noé kärsi aivoverenvuodosta vuoden 2020 alussa, mikä osittain inspiroi hänen elokuvansa Vortexin juonta. ==Filmografia== ===Pitkät elokuvat=== * Yksin kaikkia vastaan (Seul contre tous, 1998) * Irreversible – syntiset (Irréversible, 2002) * Enter the Void (2009) * Love (2015) * Climax (2018) * Lux Æterna (2019) * Vortex (2021) ===Lyhytelokuvat=== * Tintarella di luna (1985) * Pulpe amère (1987) * Carne (1992) * Une expérience d'hypnose télévisuelle (1995) * Sodomites (1998) * Intoxication (1998) * Destricted (osio ”We Fuck Alone”) (2006) * 8 (osio ”SIDA”) (2007) * Ritual (osio ”7 Days in Havana”) (2012) * Shoot (osio ”Short Plays”) (2014) * The Art of Filmmaking (2020) * Saint Laurent - Summer of '21 (2020) ===Musiikkivideot=== * Arielle – ”Je Suis si Mince” * Bone Fiction – ”Insanely Cheerful” * Placebo – ”Protège- Moi” * SebastiAn – ”Love in Motion” * Thomas Bangalter – ”Outrage” ja ”Stress” * SebastiAn – ”Thirst” * Travis Scott – ”Modern Jam” == Lähteet == Luokka:Argentiinalaiset elokuvaohjaajat Luokka:Vuonna 1963 syntyneet Luokka:Elävät henkilöt
Olavi Sohlberg

Jorma Olavi Sohlberg (1. marraskuuta 1908 Helsinki – 11. tammikuuta 2001 Espoo) oli suomalainen juristi ja yritysjohtaja. Sohlberg valmistui juristiksi vuonna 1935 ja kaavaili tuomarin uraa. Hän sai varatuomarin arvon vuonna 1938. Hänen setänsä W. A. Sohlbergin kuoltua vuonna 1938 Olavi Sohlberg kutsuttiin perheyhtiön Oy G. W. Sohlberg Ab:n tehtäviin. Yrityksen jatkosta sopi kaksi serkusta, Olavi Sohlberg ja Sakari Sohlberg (1907–2000). Olavi Sohlberg ryhtyi toimitusjohtajaksi. Sakari Sohlberg tuki serkkuaan yhtiön hallituksen puheenjohtajana, mutta jatkoi itse juristina ja eteni korkeimman oikeuden oikeusneuvokseksi. Työnjako toimi hyvin 1990-luvun alkuun saakka, jolloin serkukset siirsivät vastuun seuraavalle sukupolvelle. Olavi Sohlberg siirsi sukuyhtiön toimitusjohtajan tehtävät 1973 esikoiselleen Kari O. Sohlbergille, mutta tuki seuraavaa sukupolvea 1990-luvulle saakka johtokunnan ja sittemmin hallituksen puheenjohtajana. Sohlberg sai vuorineuvoksen arvon vuonna 1961. Toimitusjohtajan tehtävien ohessa ja vielä eläkkeelle jäätyään Sohlberg hoiti monia elinkeinoelämän ja maanpuolustusyhteisöjen luottamustoimia. Hän toimi muun muassa Keskuskauppakamarin puheenjohtajana 1972–1974. ==Lähteet== * * Olavi Sohlbergin muistokirjoitus Helsingin Sanomissa. Luokka:Suomalaiset juristit Luokka:Suomalaiset yritysjohtajat Luokka:Vuorineuvokset Luokka:Vuonna 1908 syntyneet Luokka:Vuonna 2001 kuolleet
Khinkali

Khinkali on georgialainen perinneruoka. Ne ovat taikinanyyttejä, joiden täytteenä on tyypillisesti voimakkaasti maustettua lihaa. Myös muita täytteitä, esimerkiksi juustoa ja vihanneksia, käytetään.Khinkali (Dumplings) About Georgia == Lähteet == Luokka:Georgialainen keittiö
Tunturipunatäplä

Tunturipunatäplä (Zygaena exulans) on pieni, punatäpliin kuuluva perhonen. == Koko ja ulkonäkö == Tunturipunatäplä on väritykseltään tyypillinen punatäplä, jonka siniharmaissa, kiiltävissä ja läpikuultavissa siivissä on viisi kirkkaanpunaista täplää. Siiven etureunassa tyven täplä on venynyt siivensuuntaisesti ja lähempänä kärkeä oleva täplä on melko lyhyt. Siiven keskiosassa on kolme melko pyöreää täplää. Etusiivet ovat pituuteensa nähden melko leveät. Takasiivet ovat harmaanpunaiset ja niissä on harmaa reunus. Siipiväli on 29-35 millimetriä, mutta lajista tunnetaan myös pienikokoinen muoto f. minor, jonka siipiväli on noin 19 mm. Naaraiden kuviointi ei ole yhtä selvärajaista kuin koirailla. Ruumis on musta ja muihin punatäpliin verrattuna huomattavasti karvaisempi. Verkkosilmät ovat pienet, imukärsä pitkä ja huulirihmat pitkät ja karvaiset.Norges sommerfugler UK Moths Svenska fjärilar s. 120 ja 296-297. Laji on ulkonäöltään hieman muunteleva. Huomattavan poikkeavia muotoja ovat f. flava, jolla punainen väri on korvautunut keltaisella sekä f. flavilinea, jolla on etusiivissä oranssit siipisuonet. == Levinneisyys ja lentoaika == Tunturipunatäplää tavataan Etelä- ja Keski- Euroopan vuoristoissa, Skandinavian tunturialueilla sekä Venäjällä aina Etelä- Siperiaan asti. Tunturipunatäplä elää vuoristojen koivuvyöhykkeellä ja sitä korkeammalla. Suomessa eteläisimmät havainnot ovat Sallasta, mutta eniten havaintoja on Enontekiön ja Utsjoen suurtuntureilta. Lentoaika on heinäkuu.Perhoswiki == Elinympäristö ja elintavat == Tunturipunatäplä on vuoristojen ja tunturialueiden laji, joka tavallisimmat elinalueet ovat 1000-3000 metrin korkeudella merenpinnasta. Aikuiset perhoset lentävät lähellä maanpintaa aurinkoisella säällä, joskus hyvinkin kovassa tuulessa, ja lepäävät muun ajan myrkyllisyydestä varoittavan suojavärinsä turvin. Myös toukat ovat aktiivisia aurinkoisella säällä ja pysyvät pilvisellä säällä piilossa kasvien tyvillä. Toukkakehitys kestää kahdesta kolmeen vuotta. == Ravintokasvi == Toukka on punatäpläksi poikkeuksellisen kaikkiruokainen. Se käyttää ravinnokseen monia tunturialueen kasveja, kuten erilaisia hernekasveja, vaivaispajua (Salix herbacea), vaivaiskoivua (Betula nana) ja lapinvuokkoa (Dryas octopetala). Skotlannissa elävä populaatio on erikoistunut elämään variksenmarjalla. == Lähteet == == Aiheesta muualla == * Suomen Perhoset: Tunturipunatäplä Luokka:Punatäplämäiset